മോന്സണ് മാവുങ്കല് കേസ് ഐജി സ്പര്ജന്കുമാറിന്റെ നേതൃത്വത്തിലുള്ള പ്രത്യേക അന്വേഷണ സംഘത്തെ വിപുലീകരിച്ചു Begin typing your search... X മോന്സണ് മാവുങ്കലിനെതിരെയുളള കേസുകള് അന്വേഷിക്കാന് ക്രൈംബ്രാഞ്ച് തിരുവനന്തപുരം റേഞ്ച് ഐജി സ്പര്ജന്കുമാറിന്റെ നേതൃത്വത്തില് രൂപീകരിച്ച പ്രത്യേക അന്വേഷണ സംഘം വിപുലീകരിച്ചു. ഇന്സ്പെക്ടര്മാരുള്പ്പെടെ പത്ത് ഉദ്യോഗസ്ഥരെ ഉള്പ്പെടുത്തിയാണ് അന്വേഷണസംഘം വിപുലീകരിച്ചത്. മുനമ്ബം സ്റ്റേഷന് ഹൗസ് ഓഫീസര് എഎല് യേശുദാസ്, കൊച്ചിസിറ്റി സൈബര് സ്റ്റേഷന് ഹൗസ് ഓഫീസര് അരുണ് കെഎസ്, പളളുരുത്തി സ്റ്റേഷന് ഹൗസ് ഓഫീസര് സില്വെസ്റ്റര് കെ എക്സ്, എറണാകുളം ടൗണ് സൗത്ത് സ്റ്റേഷന് ഹൗസ് ഓഫീസര് എം എസ് ഫൈസല്, പുത്തന്കുരിശ് പൊലീസ് സ്റ്റേഷന് എസ്ഐ സനീഷ് എസ് ആര്, മുളവുകാട് പൊലീസ് സ്റ്റേഷനിലെ എ എസ് ഐ വര്ഗീസ്, കൊച്ചി സെന്ട്രല് പോലീസ് സ്റ്റേഷനിലെ എഎസ്ഐ റെജി ടികെ, ഫോര്ട്ട്കൊച്ചി പൊലീസ് സ്റ്റേഷനിലെ സീനിയര് സിവില് പൊലീസ് ഓഫീസര് സജീവന്, കൊച്ചി സിറ്റി സൈബര് പൊലീസ് സ്റ്റേഷനിലെ സീനിയര് സിവില് പൊലീസ് ഓഫീസര് ഷിഹാബ്, കൊച്ചി സിറ്റി ഡിഎച്ച് ക്യുവിലെ സിവില് പൊലീസ് ഓഫീസര് മാത്യു എന്നിവരെയാണ് പുതുതായി അന്വേഷണസംഘത്തില് ഉള്പ്പെടുത്തിയത്. അതേസമയം, വ്യാജ പുരാവസ്തു തട്ടിപ്പ് കേസുമായി ബന്ധപ്പെട്ട് അറസ്റ്റിലായ മോന്സന്റെ കലൂരിലെ വീട്ടിലെ സിസിടിവി ദൃശ്യങ്ങള് ശേഖരിക്കാന് ഒരുങ്ങുകയാണ് അന്വേഷണ സംഘം. പൊലീസ് ഉന്നത തല ബന്ധം അടക്കം പുറത്ത് വരുന്ന സാഹചര്യത്തില് മോണ്സനെ കാണാന് ആരൊക്കെ വന്നു എന്നതുള്പ്പെടെ സിസിടിവി ദൃശ്യങ്ങള് പരിശോധിക്കുന്നതിലൂടെ ലഭിക്കുമെന്നാണ് സംഘത്തിന്റെ വിലയിരുത്തല്. പുതിയ അന്വേഷണ സംഘമാണ് സിസിടിവി ദൃശ്യങ്ങള് ശേഖരിക്കുക. ഇതിനിടെയാണ് അന്വേഷണത്തില് പുതിയ സംഘത്തോടൊപ്പം കൂടുതല് ഉദ്യോഗസ്ഥരെ ഉള്പ്പെടുത്തിയിരിക്കുന്നത്. എഡിജിപി ശ്രീജിത്തിന്റെ ആവശ്യപ്രകാരമാണിതെന്നാണ് വിവരം. പുതിയ അന്വേഷണ സംഘത്തിന്റെ യോഗം ഇന്ന് കൊച്ചിയില് ചേരും. ക്രൈംബ്രാഞ്ച് ഐജിയുടെ സാന്നിധ്യത്തിലാണ് യോഗം ചേരുക. TAGS: Popular X TAGS: